CELEX: 62019TN0850
Language: mt
Date: 2019-12-13 00:00:00
Title: Kawża T-850/19: Rikors ippreżentat fit-13 ta’ Diċembru 2019 – Ir-Repubblika Ellenika vs Il-Kummissjoni Ewropea

2.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 68/43
            
         
      Rikors ippreżentat fit-13 ta’ Diċembru 2019 – Ir-Repubblika Ellenika vs Il-Kummissjoni Ewropea
      (Kawża T-850/19)
      (2020/C 68/52)
      Lingwa tal-kawża: il-Grieg
      
         Partijiet
      
      
         Rikorrent: Ir-Repubblika Ellenika (rappreżentanti: E. Τsaousi, E. Leftheriotou u A. Vasilopoulo)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implementazzjoni tal-Kummissjoni Ewropea C(2019) 7094 final, tas-7 ta’ Ottubru 2019, dwar il-miżuri SA.39119 (2016/C) (ex 2015/NN) (ex 2014/CP) li r-Repubblika Ellenika implimentat fil-forma ta’ tnaqqis tal-interessi u ta’ garanziji, konnessi man-nirien tal-2017, li tirrigwarda unikament is-settur agrikolu; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-ineżistenza ta’ għajnuna mill-Istat skont l-Artikolu 107(1) TFUE: applikazzjoni u interpretazzjoni żbaljata tal-kundizzjonijiet li taħthom l-għajnuna mill-Istat hija inkompatibbli mas-suq intern, żball ta’ fatt, nuqqas ta’ motivazzjoni tad-deċiżjoni kkontestata u ksur mill-Kummissjoni tal-prinċipju ta’ aspettattivi leġittimi.
               
            
                  2.
               
               
                  It-tieni motiv ibbażat fuq il-fatt li l-għajnuna inkwistjoni hija kompatibbli mas-suq intern, peress li tikkostitwixxi għajnuna intiża sabiex ittaffi d-danni kkawżati minn katastrofi naturali. Applikazzjoni u interpretazzjoni żbaljata tal-Artikolu 107(2)(b) TFUE, żball ta’ fatt u nuqqas ta’ motivazzjoni.
               
            
                  3.
               
               
                  It-tielet motiv ibbażat fuq il-fatt li d-deċiżjoni kkontestata ġiet adottata barra mill-kompetenza ratione temporis tal-Kummissjoni, skont id-delimitazzjoni fl-Artikolu 17 tar-Regolament Nru 2015/1589 (1), u preċedentement fl-Artikolu 15 tar-Regolament Nru 659/1999 (2), u, fi kwalunkwe każ, bi ksur tal-prinċipju ta’ ċertezza legali, tat-terminu raġonevoli tal-proċedimenti, tad-drittijiet tad-difiża u tal-amministrazzjoni tajba. It-talba għall-ħlas lura tmur kontra l-prinċipji ta’ proporzjonalità u ta’ ċertezza tad-dritt.
               
            
         (1)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).
      
         (2)  Regolament tal-Kunsill (KE) Nru 659/1999 tat-22 ta’ Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).